Tirgus izpēte
“Video sistēmas Digifort programmatūras licenču iegāde RP SIA “Rīgas satiksme” sabiedriskajiem transportlīdzekļiem”

Jautājumi un atbildes

Rīgā, 11.09.2026.
	Nr.
	Piegādātāja jautājumi
	RP SIA "Rīgas satiksme" atbildes

	1.
	Instalācijas un konfigurācijas darbu apjoms (Tehniskās specifikācijas 1.3. punkts).

Tehniskajā specifikācijā norādīts orientējošs apjoms 84 stundas darbiem "licenču pievienošanai video sistēmai un Digifort konfigurācija iekārtās", savukārt 2.5. punkts prasa sagatavot un nodot Pasūtītājam konfigurācijas failu (Image) katrai transportlīdzekļu sērijai (līdz 15 veidiem).

Lūdzam precizēt:
- Vai norādītās 84 stundas attiecas tikai uz etalonkonfigurācijas sagatavošanu katrai sērijai (līdz 15 veidiem) un attiecīgo Image failu nodošanu Pasūtītājam?
- Vai arī šajās stundās ietilpst arī Digifort konfigurācijas fiziska izvēršana/uzstādīšana visos 393 transportlīdzekļos?
- Ja izvēršana visā autoparkā nav šī līguma priekšmets, lūdzam apstiprināt, ka to pēc saņemtā Image faila veiks Pasūtītāja pats tehniskais personāls.

	Pasūtītājs, skaidro, ka tehniskās specifikācijas 1.3. punktā norādītais orientējošais 84 stundu darbu apjoms neattiecas tikai uz etalonkonfigurāciju sagatavošanu un Image failu izveidi.
Norādītajā darbu apjomā paredzēts ietvert:
· Digifort licenču pievienošanu un nepieciešamo konfigurēšanu;
· etalonkonfigurācijas sagatavošanu attiecīgajām transportlīdzekļu sērijām/modeļiem;
· nepieciešamo konfigurācijas (Image) failu sagatavošanu un nodošanu Pasūtītājam;
· konfigurācijas uzstādīšanu, pārbaudi un nepieciešamības gadījumā koriģēšanu Pasūtītāja norādītā daļā no transportlīdzekļiem.
84 stundu darbu apjoms neparedz Digifort konfigurācijas fizisku izvēršanu visos 393 transportlīdzekļos.
Piegādātājam darbu izpildes laikā būs jāveic konfigurācijas praktiska uzstādīšana Pasūtītāja norādītajos transportlīdzekļos tādā apjomā, kāds ir nepieciešams attiecīgo konfigurāciju izveidei, pārbaudei un korektas darbības apstiprināšanai, ievērojot Tehniskajā specifikācijā paredzēto kopējo darbu apjomu.
Pēc konfigurāciju pārbaudes un attiecīgo Image failu saņemšanas konfigurācijas turpmāku izvēršanu pārējā transportlīdzekļu parkā veiks Pasūtītāja tehniskais personāls.


	2.
	Transportlīdzekļu sēriju skaits.

Tehniskās specifikācijas 1.1. punktā norādītas 6 transportlīdzekļu grupas pēc kameru/lēcu skaita, bet 2.5. punktā minēts "katras sērijas (transportlīdzekļa modeļa līdz 15 veidiem)". Lūdzam precizēt, vai papildus kameru/lēcu konfigurācijai pastāv arī iekšējs transportlīdzekļu modeļu sadalījums (piem., dažādi ražotāji/modeļi vienas kameru konfigurācijas ietvaros), kas nozīmētu vairāk nekā 6 atsevišķas konfigurācijas.

	Pasūtītājs skaidro, ka tehniskās specifikācijas 1.1. punktā norādītās sešas transportlīdzekļu grupas raksturo transportlīdzekļu sadalījumu pēc videonovērošanas sistēmas apjoma, tostarp kameru/licenču skaita.
Savukārt tehniskās specifikācijas 2.5. punktā minētais transportlīdzekļu sēriju/modeļu skaits - līdz 15 veidiem - raksturo transportlīdzekļu tehnisko sadalījumu pēc konkrētajiem transportlīdzekļu ražotājiem, modeļiem, sērijām un tajos izmantotās videonovērošanas sistēmas konfigurācijas.
Vienas 1.1. punktā norādītās kameru skaita grupas ietvaros var būt vairāki dažādi transportlīdzekļu modeļi vai sērijas, kuriem tehnisko atšķirību dēļ var būt nepieciešamas atsevišķas Digifort konfigurācijas.
Tādējādi sagatavojamo konfigurāciju skaits var būt lielāks par 6, bet nepārsniegs tehniskās specifikācijas 2.5. punktā noteiktos 15 transportlīdzekļu veidus.

